
ΑΠΟΦΑΣΕΙ Σ 

Αριθ. 594 

Έγκριση της τροποποίησης του Οργανισμού Εσωτερι¬ 
κής Υπηρεσίας του Δήμου Χίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκε με τις διατάξεις του Ν. 1832/89 και στη συ¬ 
νέχεια με τις διατάξεις του άρθρου 8 παρ.5 του Ν.2307/ 
95. 

2. Τιςδιατάξειςτου Π.Δ. 379/87 καιτου Π.Δ. 22/89, όπως 
συμπληρώθηκε με τις διατάξεις του άρθρου 8 του Ν. 
1900/90. 

3. Τις διατάξειςτου Ν.1586/86 καιτου Π.Δ. 410/1998. 

4. Τις διατάξειςτου άρθρου 36του Ν. 2190/94. 

5. Τις διατάξειςτου άρθρου 18παρ.12του Ν. 2503/97. 

6. Τις διατάξειςτου άρθρου 18του Ν. 2539/97. 

7. Την από 24/2000 απόφαση του Δημοτικού Συμβου¬ 
λίου Χίου, με την οποία ψηφίσθηκε η τροποποίηση του 
Ο.Ε.Υ. του Δήμου. 

8. Τη γνώμη του Υπηρεσιακού Συμβουλίου υπαλλήλων 
ΟΤΑ, που διατυπώθηκε στα 3/99 και 1/2000 πρακτικά του. 

9. Την 1483/29.10.97 απόφαση του γενικού Γραμματέα 
της Περιφέρειας Β. Αιγαίου για μεταβίβαση δικαιώματος 
υπογραφής, αποφασίζουμε: 

Εγκρίνουμε την 24/2000 απόφαση του Δημοτικού Συμ¬ 
βουλίου Χίου με την οποία ψηφίζεται η τροποποίηση του 
Οργανισμού Εσωτερικής Υπηρεσίας του Δήμου Χίου που 
έχει ως εξής: 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου κατανέ- 
μονται στις εξής διοικητικές ενότητες. 

1. Γ ραφείο Ειδικών Συνεργατών, Συμβούλων ή Επιστη¬ 
μονικών Συνεργατών. 

2. Γ ραφείο Νομικής Υποστήριξης. 


3. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ. 

Α. Τμήμα Διοίκησης. 

1) Γραφείο Δημάρχου-Τύπου και Δημοσίων σχέσεων. 

2) Γ ραφείο Τουρισμού Δ. Χίου. 

3) Γ ραφείο Γ ραμματείας -Διαχείρισης θεμάτων Δημ. 
Επιτροπής Παιδείας. 

4) Γ ραφείο Γ ραμματείας Δημοτικού Συμβουλίου, Προέ¬ 
δρου Δ.Σ., Δημαρχιακής Επιτροπής και Επιτροπών. 

5) Γραφείο Πρωτοκόλλου, Αρχείου και βοηθητικών ερ¬ 
γασιών. 

6) Γ ραφείο Δημ. Πινακοθήκης. 

Β. Τμήμα Δημοτικής Κατάστασης 

1) Γ ραφείο Δημοτολογίου. 

2) Γ ραφείο Ληξιαρχείου. 

Γ. Τμήμα Λογιστηρίου 

1) Γραφείο Προϋπολογισμού- Απολογισμού-Οικονομι- 
κής παρακολούθησης. 

2) Γ ραφείο Διαχείρισης Δαπανών -Μισθοδοσίας. 

3) Γραφείο Διαχείρισης Εσόδων-Θέματα Δημ.Περιου- 
σίας-Κληροδοτημάτων. 

4) Γ ραφείο Δημ.Αστυνομίας. 

Δ. Τμήμα Ταμειακής Υπηρεσίας 

1) Γ ραφείο Εσόδων. 

2) Γ ραφείο Εξόδων. 

4. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛ¬ 
ΛΟΝΤΟΣ 

Α. Τμήμα Προγραμματισμού - Μελετών και εκτέλεσης 
έργων 

1) Γραφείο Προγραμματισμού τεχνικών έργων και εκ¬ 
πόνησης μελετών. 

2) Γ ραφείο κατατασκευής -επισκευής και συντήρησης 
τεχνικών έργων. 

Β. Τμήμα Πολεοδομίας 

1) Γραφείο Χωροταξικού και Πολεοδομικού σχεδια- 
σμού. 

2) Γ ραφείο Πολεοδομικών Εφαρμογών. 

Γ. Τμήμα Περιβάλλοντος 

1) Γ ραφείο Καθαριότητας. 

2) Γ ραφείο χορήγησης αδειών καταστημάτων Υγειονο¬ 
μικού ενδιαφέροντος. 

3) Γ ραφείο Ηλεκτροφωτισμού - Πρασίνου και καλωπι- 
σμού υπαίθριων χώρων. 

4) Γραφείο Κίνησης οχημάτων. 

Δ. Τμήμα Μηχανοργάνωσης - ΠΣΕΑ - Προμηθειών 

1) Γ ραφείο Μηχανοργάνωσης - ΠΣΕΑ. 

2) Γ ραφείο Προμηθειών. 

Άρθρο 2 

ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΩΝ ΣΥΝΕΡΓΑΤΩΝ, 
ΕΙΔΙΚΩΝ ΣΥΜΒΟΥΛΩΝ Ή ΕΠΙΣΤΗΜΟΝΙΚΩΝ 
ΣΥΝΕΡΓΑΤΩΝ 

Ο κάθε ειδικός σύμβουλος, επιστημονικός συνεργάτης 
ή ειδικός συνεργάτης. 

Ασκεί καθήκοντα επιτελικά και δεν έχει αποφασιστική 
αρμοδιότητα οποιοσδήποτε μορφής. Παρέχει συμβου¬ 
λές και διατυπώνει εξειδικευμένες γνώμες γραπτά ή προ¬ 
φορικά, για τον συγκεκριμένο τομέα δραστηριοτήτων τον 
οποίο έχει οριστεί να εξυπηρετήσει (Ν 1416/84 άρθρο 67). 
Το συμβουλευτικό του έργο απευθύνεται προς τον Δή- 
μαρχο. 

Άρθρο 3 

ΓΡΑΦΕΙΟ ΝΟΜΙΚΗΣ ΥΠΟΣΤΗΡΙΞΗΣ 

1) Παροχή υπηρεσιών νομικής υποστήριξης προς τα αι¬ 
ρετά όργανα του Δήμου για την προώθηση των επιδιώξε¬ 
ων, στόχων, συμφερόντων του Δήμου (παρίσταται στις 
συνεδριάσεις του Δημοτικού Συμβουλίου και της Δημαρ¬ 
χιακής Επιτροπής). 

2) Παροχή υπηρεσιών νομικής υποστήριξης προς τις υ¬ 
πηρεσίες και τα άλλα ιδρύματα του Δήμου για οποιοδή- 
ποτε θέμα. 

3) Νομική επεξεργασία και γνωμοδότηση για πράξεις 
της Δημόσιας Διοίκησης που αφορούν το Δήμο. 

4) Νομική επεξεργασία και γνωμοδότηση για πράξεις 
της Δημόσιας Διοίκησης που αφορούν τον Δήμο. 

5) Νομική επεξεργασία προγραμματικών συμβάσεων 
του Δήμου, συμβολαίων συμβάσεων εργασίας και έργου, 
διακηρύξεων δημοπρασιών κλπ. 

6) Παραστάσεις σε όλα τα δικαστήρια για υποθέσεις 
του Δήμου. 

7) Παραστάσεις στις Διοικητικές αρχές για την προά¬ 
σπιση των συμφερόντων του Δήμου. 

8) Συντήρηση της αναγκαίας υποδομής του Γ ραφείου 
για να ανταποκριθεί στις προηγούμενες δραστηριότη¬ 
τες (Συγκέντρωση νόμων, διαταγμάτων, γνωμοδοτή¬ 
σεων, αποφάσεων και νομολογίας που αφορούντα θέμα¬ 
τα που απασχολούν το Δήμο). 

Άρθρο 4 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ 
ΔΙΟΙΚΗΤΙΚΩΝ -ΟΙΚΟΝΟΜΙΚΩΝ ΥΠΗΡΕΣΙΩΝ 

4.1 ΤΜΗΜΑ ΔΙΟΙΚΗΣΗΣ 

4.1α. Γραφείο Δημάρχου-Τύπου και Δημοσίων Σχέ¬ 
σεων. 

1) Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας Δημάρχου. 

2) Ρύθμιση συναντήσεων και επικοινωνιών του Δημάρ¬ 
χου και τήρηση του ημερολογίου των προσωπικών επα¬ 
φών του εντός και εκτός του Δήμου. 

3) Τήρηση προσωπικού αρχείου εγγράφων του Δημάρ¬ 
χου. 

4) Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 


5) Συγκέντρωση στοιχείων ή εγγράφων που πρέπει να 
υπογραφούν από τα όργανα και μεριμνά για την υπογρα¬ 
φή και τη διεκπεραίωσή τους. 

6) Διεξαγωγή κάθε υπηρεσίας που ανατίθεται από τον 
Δήμαρχο και η οποία δεν ανήκει στην αρμοδιότητα των 
υπολοίπων υπηρεσιών. 

7) Οργανωτική προετοιμασία και υποστήριξη ενημερω¬ 
τικών συνεδρίων, συνελεύσεων, εορτών, δεξιώσεων και 
γενικά εκδηλώσεωντου Δήμου. 

8) Παρακολούθηση δημοσιεύσεων του τύπου ή εκπο¬ 
μπών στα ΜΜΕ και μεριμνά για την προετοιμασία ανάλο¬ 
γων δημοσιεύσεων με στόχο την προάσπιση των συμ¬ 
φερόντων του Δήμου. 

9) Συνεργασία με τους δημοσιογράφους και οργάνωση 
των συνεντεύξεων τύπου. Συνεργασία με τον τοπικό τύπο 
για τα τοπικά θέματα. 

10) Δημοσίευση διακηρύξεων και ανακοινώσεων των 
υπηρεσιών του Δήμου. 

11) Σχεδιασμός, εισήγηση και εφαρμογή προγραμμά¬ 
των προβολής του έργου και των υπηρεσιών που παρέχει 
ο Δήμος. 

12) Σχεδιασμός, εισήγηση και εφαρμογή προγραμμά¬ 
των ενημέρωσης των πολιτών για τις επιδιώξεις, στόχους 
και υπηρεσίες του Δήμου με γενικό στόχο τη δραστηριο- 
ποίηση των πολιτών για την προώθηση των τοπικών συμ¬ 
φερόντων. 

13) Τήρηση πληροφοριακού υλικού δημοσιεύσεων ή 
εκπομπών που αφορούν τον Δήμο καθώς και των σχετι¬ 
κών απαντήσεων. 

14) Επιμέλεια της διοργάνωσης, υποδοχής φιλοξενίας 
ξένων αντιπροσωπειών. Υποστήριξη των αιρετών οργά¬ 
νων και των υπηρεσιών για την διοργάνωση των συναντή¬ 
σεων με προσκεκλημένους από το εξωτερικό και αντι- 
στοίχως επισκέψεων της Δημοτικής Αρχής. 

15) Επιμέλεια της διαδικασίας μετάβασης στο εξωτερι¬ 
κό Δημοτικής Αντιπροσωπείας. 

4.1 β Γραφείο Τουρισμού Δ. Χίου 

1) Επικοινωνία με φορείς του εξωτερικού που ενδιαφέ¬ 
ρουν τον Δήμο. 

2) Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού στο Δή¬ 
μο- 

3) Εισήγηση και σχεδιασμός των προγραμμάτων πα- 
ρέμβασηςτου Δήμου στο χώρο της παροχής τουριστικών 
υπηρεσιών. 

4) Παρακολούθηση της υλοποίησης προγραμμάτων 
τουριστικής προβολής της περιοχής του Δήμου (π.χ. του¬ 
ριστικού υλικού και εκδόσεις πρακτικών οδηγών για τους 
ταξιδιώτες,συμμετοχή του Δήμου σε εκθέσεις Τουρι¬ 
σμού, δημιουργία δικτύων επικοινωνίας και συνεργασίας 
με άλλες περιοχές εντός και εκτός της χώρας κ.λπ.). 

5) Συνεργασία και συντονισμός με τους αρμόδιους φο- 
ρείςτουρισμού, ενώσεις ξενοδόχων κ.α. επαγγελματικών 
φορέων καθώς και με κάθε φορέα ή άτομο που δραστη¬ 
ριοποιείται στον τουρισμό για την καταγραφή των προ¬ 
βλημάτων του τομέα και για την βελτίωση των παρεχομέ- 
νων υπηρεσιών. 

4.1γ. Γ ραφείο Γ ραμματείας - διαχείρισης θεμάτων 
Δημ.Επιτροπής Παιδείας 

1) Φροντίδα για τη συγκέντρωση των διατάξεων της 
νομοθεσίας και την κανονική εφαρμογή των γενικών της 

Πολιτείας στα θέματα του προσωπικού, οποιοσδήποτε 
σχέσης εργασίας του Δήμου. 

2) Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κλπ του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

3) Διαχείριση των διαδικασιών ελέγχου παρουσίας, πα¬ 
ροχής αδειών αξιολόγησης και πειθαρχικού δικαίου στο 
προσωπικό του Δήμου, με οποιαδήποτε σχέση εργασίας 
σύμφωνα με τις εκάστοτε ισχύουσες διατάξεις. 

4) Τήρηση των μητρώων και φακέλων του προσωπικού 
του Δήμου,με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές ποινές άδειες, απουσίες κλπ). 

5) Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου. 

6) Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λπ.) προς το προ¬ 
σωπικό του Δήμου που αφορούν την υπηρεσιακή τους 
κατάσταση. 

7) Παρακολούθηση των μεταβολών της οργανωτικής 
κατάστασης και στελέχωσης των υπηρεσιών του Δήμου. 
Παρακολούθηση της κατανομής των θέσεων εργασίας 
στις επιμέρους υπηρεσίες του Δήμου. 

8) Πολιτογραφήσεις αλλοδαπών με αίτηση και δήλωση 
στα τηρούμενα βιβλία πολιτογραφήσεων. 

9) Διαχείριση θεμάτων Δημοτικής επιτροπής παιδείας 
και σχολικών επιτροπών, μέριμνα για τη συγκρότηση και 
τη λειτουργία των σχολικών επιτροπών όλων των σχο¬ 
λείων Α/βάθμιας και Β/βάθμιας Εκπαίδευσης και της Δη¬ 
μοτικής Επιτροπής Παιδείας -Διοικητική υποστήριξη-συ- 
νεργασία με την Τεχνική υπηρεσία του Δήμου για την κα¬ 
ταγραφή των στεγαστικών αναγκών των σχολείων, για 
απαλλοτριώσεις χώρων για ανέγερση διδακτηρίων και 
την διεκπεραίωση που έχουν σχέση με συντηρήσεις, ανε¬ 
γέρσεις, προσθήκες αιθουσών, επεκτάσεις χώρων στα 
υπάρχοντα σχολεία, αγορές οικοπέδων νέων σχολικών 
μονάδων-κατανομή λειτουργικών δαπανών και ενημέρω¬ 
σης των σχολείων για την παραλαβή των χρημάτων. 

41 .δ Γραφείο ΓραμματείαΔημοτικού Συμβουλίου, Προ¬ 
έδρου Δ.Σ., Δημαρχιακής Επιτροπής, και Επιτρο¬ 
πών. 

1) Κατάρτιση σε συνεργασία με τον Πρόεδρο του Δ.Σ. 
της ημερήσιας διάταξης των συνεδριάσεων του Δ.Σ και 
ενημέρωση των μελών του Δ.Σ για τα θέματα και το χρό¬ 
νο /τόπο κάθε συνεδρίασης. 

2) Συγκέντρωση, αναπαραγωγή και αποστολή στα μέλη 
του Δ.Σ των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

3) Μεριμνά για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κατάλ¬ 
ληλων μέσων κλπ. 

4) Τήρηση πρακτικών κατά την διάρκεια των συνεδριά¬ 
σεων. 

5) Τήρηση αρχείου πρακτικών και αποφάσεων του Δ.Σ. 

6) Δακτυλογράφηση / αναπαραγωγή αποφάσεων Δ.Σ. 


και αποστολή τους στην Υπηρεσία Τοπικής Αυτοδιοίκη¬ 
σης της Περιφέρειας. 

7) Ενημέρωση των υπηρεσιών για τις εγκεκριμένες 
αποφάσεις του Δ.Σ. 

8) Ενημέρωση των αρμοδίων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

9) Παρακολούθηση της διαδικασίας επεξεργασίας 
τους και προετοιμασία για την έγκαιρη επανεισαγωγή 
τους στο Δημοτικό Συμβούλιο προς λήψη οριστικής από¬ 
φασης. 

10) Παροχή κάθε είδους γραμματειακής υποστήριξης 
προς τη Δημαρχιακή Επιτροπή, τις μόνιμες και έκτακτες 
επιτροπές που συνιστάτο Δημοτικό Συμβούλιο . 

11) Παροχή κάθε είδους γραμματειακής υποστήριξης 
προς τους Αντιδημάρχους και τον Πρόεδρο του Δημοτι¬ 
κού Συμβουλίου. 

12) Τήρηση αρχείου εκπροσώπων σε διάφορους τομείς 
και όργανα. 

4.1 ε Γ ραφείο Πρωτοκόλλου, Αρχείου και βοηθητικών 

εργασιών. 

1) Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. 

2) Διανομή των εγγράφων στις επιμέρους υπηρεσίες 
του Δήμου. 

3) Τήρηση των διαδικασιών πρωτοκόλλησης των κάθε 
είδους εξερχομένων από το Δήμο εγγράφων. Διεκπεραί¬ 
ωση/ αποστολή των εγγράφων αυτών στους αποδέκτες. 

4) Τήρηση ενεργών και ιστορικών αρχείων εγγράφων 
σύμφωνα μετις ισχύουσες διατάξεις. Τήρηση του γενικού 
αρχείου του Δήμου. 

5) Παροχή γραμματειακών υπηρεσιών. Χειρισμός του 
μηχανογραφικού εξοπλισμού που είναι αναγκαίος για την 
αποδοτική εκτέλεση των δραστηριοτήτων του Τμήματος. 

6) Μέριμνα για την εκτέλεση των γενικών βοηθητικών 
λειτουργιών υποστήριξης των υπηρεσιών του Δήμου 
(φαξ, καθαριότητα κτιρίων, φωτοαντιγραφήσεις, εξωτε¬ 
ρικές και εσωτερικές εργασίες διακίνησης εγγράφων, 
ανάρτηση των αποφάσεων του Δημοτικού Συμβουλίου 
και των ανακοινώσεων του Δήμου κ.λπ.). Για το σκοπό 
αυτό αξιοποιούνται υπάλληλοι, κλητήρες, φύλακες καθα¬ 
ρίστριες κ.λπ., στους οποίους κατανέμονται συγκεκριμέ¬ 
νες αρμοδιότητες. 

4 ιστ Γ ραφείο Δημοτικής Πινακοθήκης 

Οι αρμοδιότητες της Δημοτικής Πινακοθήκης προβλέ- 
πονται στην ΑΔΣ 22/94 με την σύσταση της καθώς και 
από την ΑΔΣ 176/94 με την έγκριση του Κανονισμού Λει¬ 
τουργίας της. 

4.2 ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

4.2.α Γ ραφείο Δημοτολογίου. 

1) Σύνταξη ενημέρωση και τήρηση των βιβλίων των Δη¬ 
μοτολογίων και πληθυσμού. 

2) Τήρηση για κάθε οικογένεια, ιδιαίτερο φάκελο με τα 
σχετικά δικαιολογητικά και αρχείο αποφάσεων μεταβο¬ 
λών στα Δημοτολόγια (μεταδημοτεύσεις, διορθώσεις 
ηλικιών, διαγραφές λόγω θανάτου εγγραφή αδήλωτων 
εξώγαμων κ.λπ.). 

3) Έκδοση πιστοποιητικών προσωπικής οικογενειακής 
κατάστασης και ταυτοπροσωπίας των δημοτών. 

4) Επιμέλεια της εφαρμογής των σχετικών με τους δη¬ 
μότες διατάξεων του Δημοτικού και Κοινοτικού Κώδικα, 
του Κώδικα Ελληνικής Ιθαγένειας. 




2172 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5) Κατάρτιση ετησίως των μητρώων αρρένων,τήρηση 
των αρχείων αυτών ενημέρωση και τήρηση αρχείου απο¬ 
φάσεων των μεταβολών που επέρχονται σε αυτά (Αλλαγή 
επωνύμου, προσθήκης, πατρώνυμου, μητρόνυμου, κυρί¬ 
ου ονόματος κ.α. στοιχείων). 

6) Κατάρτιση ετησίως των στρατολογικών πινάκων και 
έκδοση των απαιτούμενων πιστοποιητικών. 

7) Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

8) Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

9) Διεκπεραίωση των προβλεπόμενων διαδικασιών για 
την εγγραφή αδήλωτων, την εξακρίβωση της ιθαγένειας 
αυτών, καθώς και την διόρθωση των κάθε είδους εσφαλ¬ 
μένων εγγραφών στα μητρώα αρρένων. 

10) Επιμέλεια της εφαρμογής της εκλογικής νομοθε¬ 
σίας και εκτέλεση των καθηκόντων που ανατίθενται στο 
Δήμο από τον εκλογικό νόμο. 

11) Παραλαβή σχετικών δικαιολογητικών και έκδοση 
συναφών με τα εκλογικά βιβλιάρια, πιστοποιητικών. 

12) Παράδοση των εκλογικών βιβλιαρίων στους δικαι¬ 
ούχους δημότες. 

13) Τήρηση εκλογικών καταλόγων και φροντίδα για την 
κατά νόμο αναθεώρηση αυτών. 

4.2β Γραφείο Ληξιαρχείου 

1) Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (βαπτίσεις, διαζύγια, ονοματοθεσία, μεταβολή 
θρησκεύματος κλπ) σύμφωνα με τις ισχύουσες θεσμοθε¬ 
τημένες διαδικασίες. 

2) Τήρηση αρχείο επισήμων εγγράφων ληξιαρχικών γε¬ 
γονότων 

3) Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

4) Περιοδική ενημέρωση των Κρατικών Υπηρεσιών για 
τις γεννήσεις, τους γάμους, θανάτους που συνέβησαν 
στην περιφέρεια του Δήμου . 

5) Ενημέρωση της Δημοτικής κατάστασης και των αντί¬ 
στοιχων τμημάτων άλλων ΟΤΑ για τα ληξιαρχικά γεγονό¬ 
τα που επηρεάζουν τα στοιχεία των μητρώων/ αρχείων 
που τηρούνται από τα τμήματα αυτά. 

6) Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών μή προσθήκηςληξιαρχικώνπράξεωνπου 
βρίσκονται καταχωρημένες εκεί. 

7) Μέριμνα για την τέλεση των θεσμοθετημένων διαδι¬ 
κασιών για την διεξαγωγή πολιτικών γάμων. 

4.3 ΤΜΗΜΑ ΟΙΚΟΝΟΜΙΚΏΝ ΥΠΗΡΕΣΙΩΝ 

4.3.α Γ ραφείο Προϋπολογισμού- Απολογισμού- Οικο¬ 
νομικής παρακολούθησης 

1) Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων Προϋπολογι¬ 
σμών δαπανών λειτουργίας των υπηρεσιώντου Δήμου και 
των αντίστοιχων Προϋπολογισμών Εσόδων του Δήμου. 

2) Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προυπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 


3) Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

4) Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την ε¬ 
κτέλεση του Προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

4.3. β Γ ραφείο Διαχείρισης δαπανών-Μισθοδοσίας 

1) Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
στου Δήμου στους αντίστοιχους δικαιούχους. 

2) Ελεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση των χρηματικών ενταλμά¬ 
των πληρωμής. Αποστολή των ενταλμάτων στο Ταμείο για 
την διενέργεια των πληρωμών. 

3) Οικονομική διαχείριση καιλογιστική παρακολούθηση 
των προγραμμάτων της Ευρωπαϊκής Ενωσηςπου μετέχει 
ο Δήμος. 

4) Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται γιατην ε¬ 
νημέρωση του λογιστικού συστήματος του Δήμου (Καθο¬ 
λικό Εξόδων, Ημερολόγιο Εξόδων κ.λπ.). 

5) Παροχή κάθε είδους στοιχείων (π.χ. ετήσιος οικονο- 
μιός απολογισμός) που ζητούνται από Δημόσιες /Ελε¬ 
γκτικές υπηρεσίες σύμφωνα με τις διαδικασίες που ισχύ¬ 
ουν εκάστοτε. 

6) Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

7) Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή πε¬ 
ριοδικών μισθολογικών καταστάσεων ή γενικά των κατα¬ 
στάσεων πληρωμής κάθε είδους αμοιβής προς το προ¬ 
σωπικό του Δήμου. 

8) Ελεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Τμήμα Ταμείου για 
πληρωμές. 

9) Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

10) Φροντίδα για την ασφάλιση του προσωπικού του 
Δήμου στους οικείους ασφαλιστικούς φορείς (ΤΥΔΚΥ, 
ΙΚΑκ.λπ.). 

11) Παρακολούθηση της απόδοσης των ασφαλιστικών 
εισφορών στους ασφαλιστικούς φορείς, τακτοποίηση 
ενσήμωντων ασφαλισμένων στο ΙΚΑ. 

4.3. γ Γ ραφείο Διαχείριση Εσόδων - Θέματα Δημοτικής 

Περιουσίας - Κληροδοτημάτων 

1) Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής για φόρους, εισφορές, τέλη, 
δικαιώματα, που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις τις 
νομοθεσίας. 

2) Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κ.λπ. 

3) Δημιουργία και τήρηση αρχείων υπόχρεων για την 

καταβολή των επιμέρους ποσών που αποτελούν τα τακτι¬ 
κά έσοδα του Δήμου. 

4) Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

5) Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

6) Μέριμνα για την ενημέρωση των υπόχρεων για την 
καταβολή των προηγούμενων οφειλομένων ποσών και 
μέριμνα για την τήρηση των διαδικασιών που ισχύουν για 
τις προσφυγές των υπόχρεων όταν αμφισβητούντο ύψος 
των οφειλομένων ποσών. 

7) Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

8) Τήρηση των αντίστοιχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη των 
διαφόρων τελών, δικαιωμάτων ή εισφορών. 

9) Τήρηση του αρχείου της Δημοτικής ακίνητης περιου¬ 
σίας. 

10) Μέριμνα για την αξιοποίηση /εκμετάλλευση της Δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κ.λπ.). 

11) Τήρηση αρχείου κληροδοτημάτωνπροςτοΔήμο και 
μέριμνα για την αξιοποίησή τους. 

12) Τήρηση των διαδικασιών που σχετίζονται με τις δω¬ 
ρεές προς το Δήμο. 

4.3 δ Γραφείο Δημοτικής Αστυνομίας 

1) Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

2) Έλεγχος της τήρησης των διατάξεων που αφορούν 
την καθαριότητα, την κυκλοφορία και στάθμευση των ο¬ 
χημάτων, την οικοδόμηση, την ηχορύπανση και την προ¬ 
στασία του περιβάλλοντος. 

3) Έλεγχος της τήρησης των διατάξεων που αφορούν 
την λειτουργία των πάσης φύσεως επιτηδευμάτων και 
επαγγελμάτων. 

4) Έλεγχος της λειτουργίας των εμποροπανηγύρεων 
και λαϊκών αγορών. 

5) Ελεγχος της τήρησης των διατάξεων των σχετικών με 
την χορήγηση αδειών ίδρυσης και λειτουργίας καταστη¬ 
μάτων. 

6) Ελεγχος της τήρησης των διατάξεων των σχετικών με 
τις διαφημίσεις. 

7) Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου με την απο¬ 
τροπή γεγονότων που εμποδίζουν την κανονική κίνησή 
τους (έλεγχος κυκλοφορίας, παρανόμου παρκαρίσματος 
κλπ). 

8) Μέριμνα για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα 
κλπ). 

9) Εντοπισμός και έλεγχος της αυθαίρετης δόμησης και 
τη σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

10) Εκτέλεση οποιοσδήποτε νέας αρμοδιότητας ανα¬ 
τίθεται με νομοθετική ρύθμιση στις υπηρεσίες της Δημο¬ 
τικής Αστυνομίας. 

4.4 ΤΜΗΜΑ ΤΑΜΕΙΑΚΗΣ ΥΠΗΡΕΣΙΑΣ 

4.4α. Γ ραφείο Εσόδων 

1) Διαμόρφωση και παρακολούθηση των ταμειακών 


προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

2) Διενέργεια εισπράξεων αντίστοιχων οφειλών προς το 
Δήμο. Εκδοση αντίστοιχων γραμματίων εισπράξεων και 
σχετική ενημέρωση του περιοδικού αρχείου οφειλετών 
κατά οφειλέτη. 

3) Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

4) Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών ή ειδικών προσκλήσεων προς τους ο¬ 
φειλέτες του Δήμου. 

5) Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

6) Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Δήμου που α- 
φορούντα εισπρακτέα υπόλοιπα καιταπραγματοποιηθέ- 
ντα έσοδα του Δήμου, σύμφωνα με τις ισχύουσες διαδι¬ 
κασίες. 

7) Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

4.4.β Γ ραφείο Εξόδων 

1) Παραλαβή των χρηματικών ενταλμάτων πληρωμών 
και την διενέργεια των πληρωμών προς τους δικαιούχους 
μετά από έλεγχο των τυχόν επιπρόσθετων δικαιολογητι- 
κών που ορίζει ο νόμος ότι πρέπει να προσκομίσουν οι δι¬ 
καιούχοι (π.χ. φορολογική ενημερότητα, ασφαλ. ενημε¬ 
ρότητα κλπ.). 

2) Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

3) Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

4) Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

5) Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημό¬ 
σιες / Ελεγκτικές Υπηρεσίες με τις διαδικασίες που ισχύ¬ 
ουν εκάστοτε. 

Η Ταμειακή υπηρεσία του Δ.Χίου μέσα στις υποχρεώ¬ 
σεις της είναι να τηρεί και τους λογαριασμούς των ΝΠΔΔ 
του Δήμου. 

Άρθρο 5 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ & 
ΠΕΡΙΒΑΛΛΟΝΤΟΣ 

5.1 ΤΜΗΜΑ ΠΡΟΓΡΑΜΜΑΤΙΣΜΟΥ - ΜΕΛΕΤΩΝ ΚΑΙ 
ΕΚΤΕΛΕΣΗΣ ΕΡΓΩΝ 

5.1 α Γραφείο Προγραμματισμού τεχνικών έργων και 
εκπόνησης μελετών 

1) Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων 
τεχνικών έργων στην περιοχή του Δήμου την εκτέλεση 
εργασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της Τεχνι¬ 
κής Υπηρεσίας. 




2174 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει ο Δήμος και εργασιώντω λοιπώντομέωντης 
Τεχνικής Υπηρεσίας και καθορισμός των προϋποθέσεων 
υλοποίησής τους (χρονοδιάγραμμα, τεχνικός εξοπλι¬ 
σμός, ανθρώπινο δυναμικό, πόροι κ.λπ.). 

3) Προσδιορισμός ετήσιων και μεσοπρόθεσμων στόχων 
εκτέλεσης νέων τεχνικών έργων στην περιοχή του Δήμου 
και εκτέλεσης εργασιών συντήρησης της υφιστάμενης 
κοινόχρηστης υποδομής. Προγραμματισμός ετήσιος και 
μεσοπρόθεσμος μελετών και κατασκευών νέων έργων και 
συντηρήσεων που αναλαμβάνει το Τμήμα και καθορισμός 
προϋποθέσεων υλοποίησης (χρονοδιάγραμμα, τεχνικός 
εξοπλισμός, ανθρώπινο δυναμικό κ.λπ.). 

4) Εισήγηση για την σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός Δήμου 
(προμελέτες, προκατακτικές μελέτες, οριστικές μελέτες, 
μελέτες εφαρμογής). Κατάρτιση προδιαγραφών μελετών 
και τήρηση των διαδικασιών ανάθεσης συγκεκριμένων 
μελετών σε τρίτους (σύνταξη διακηρύξεων, εισήγηση 
σχετικών αποφάσεων, σύνταξη συμβάσεων κλπ.). 

5) Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής μελετών 
από ποιοτικής και συμβατικής άποψης. 

6) Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους σε περιπτώσεις που αποφασίζεται η εκπόνηση 
μελετών από τις Υπηρεσίες του Δήμου. 

7) Εισήγηση για την σκοπιμότητα ανάθεσης της κατα¬ 
σκευής των τεχνικών έργων σε τρίτους. Κατάρτιση προ¬ 
διαγραφών τεχνικών έργων και τήρηση των διαδικασιών 
ανάθεσης έργων σε τρίτους (δημοπρατήσεις, αξιολόγη¬ 
ση προσφορών κ.λπ.). 

8) Φροντίδα γιατηνπαρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

9) Κατάρτιση τεχνικών προδιαγραφών για την προμή¬ 
θεια τεχνικού εξοπλισμού μηχανημάτων, ανταλλακτικών, 
εξαρτημάτων, υλικών, λιπαντικών, που χρησιμοποιεί ο 
Δήμος. 

10) Εκπόνηση μελετών που σχετίζονται με Μηχανολογι¬ 
κές και Ηλεκτρολογικές εγκαταστάσεις. 

5.1 β Γραφείο κατασκευής -επισκευής -συντήρησης τε¬ 
χνικών έργων 

1) Επίβλεψη εκτέλεσης τεχνικών έργων που εκτελού- 
νται είτε με αυτεπιστασία είτε από τρίτους.Τήρηση των 
διαδικασιών παρακολούθησης και ελέγχου εκτέλεσης και 
παραλαβής τεχνικών έργων από ποιοτικής, ποσοτικής 
άποψης και συμβατικής άποψης). 

2) Φροντίδα γιατηνπαρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

3) Κατάρτιση τεχνικών προδιαγραφών για την προμή¬ 
θεια τεχνικού εξοπλισμού μηχανημάτων, ανταλλακτικών, 
εξαρτημάτων, υλικών, λιπαντικών, που χρησιμοποιεί ο 
Δήμος. 

4) Εκπόνηση μελετών που σχετίζονται με Μηχανολογι¬ 
κές και Ηλεκτρολογικές εγκαταστάσεις. 

5) Την κατασκευή, επισκευή, συντήρηση διακόσμηση 
και εξοπλισμό των Δημοτικών κτιρίων και εγκαταστάσεων 
του Δήμου καθώς και γενικά των κτιρίων και εγκαταστά¬ 


σεων του Δήμου καθώς και γενικά των κτιρίων και εγκα¬ 
ταστάσεων που αναλαμβάνει να κατασκευάσει ο Δήμος. 
Τα εκτελούμενα έργα καλύπτουν εργασίες οικοδομικές 
(φέρουσες κατασκευές, τοιχοποιία, επιχρίσματα, χρωμα¬ 
τισμοί επιστρώσεις κλπ.), ξυλουργικές και μεταλλικές κα¬ 
τασκευές υδραυλικές εγκαταστάσης κλπ. 

6) Εργα οδοποιίας και λοιπά έργα υποδομής (κατα¬ 
σκευές κόμβων και διαβάσεων, γεφυρών, αντιπλημμυρι- 
κών έργων, διευθετήσεις και καλύψεις ρεμάτων κλπ.). 

7) Εργα διαμόρφωσης υπαίθριων χώρων (π.χ. πεζοδρό¬ 
μοι, πλατείες, παιδικές χαρές, αθλητικοί χώροι κλπ.). 

8) Εκτέλεση εργασιών σήμανσης και διαγράμμισης ο¬ 
δών. Εγκατάσταση και συντήρηση κάθε είδους πληροφο¬ 
ριακών πινακίδων στην περιοχή του Δήμου π.χ. ονοματο¬ 
θεσίας οδών και πλατειών, αρίθμηση κτιρίων, παροχής 
πληροφοριών σε θέματα του Δήμου κ.λπ.). 

9) Ηλεκτρομηχανολογικά έργα και συντήρηση Η/Μ εξο¬ 
πλισμού. 

10) Ετοιμασία του προγράμματος δράσης των συνερ¬ 
γείων (καθορισμός αναγκαίων έργων, συντηρήσεων, 
επεμβάσεων, καθορισμοί προτεραιοτήτων κ.λπ.). 

11) Καθορισμός αναγκών των συνεργείων σε τεχνικό ε¬ 
ξοπλισμό, εργαλεία ανθρώπινο δυναμικό κατά ειδικότη¬ 
τες κλπ. 

12) Επίβλεψη από διοικητική και τεχνική άποψη των 
έργων που εκτελείτο συνεργείο με αυτεπιστασία και των 
αντίστοιχων εργασιών συντηρήσεων. 

13) Φροντίδα για τη στελέχωση και την εκπαίδευση του 
προσωπικού του συνεργείου. 

14) Εισήγηση για την αναγκαιότητα χρησιμοποίησης 
συνεργείων τρίτων με την ανάθεση των σχετικών εργα¬ 
σιών. Επίβλεψη εργασιών που εκτελούνται από συνερ¬ 
γεία τρίτων από τεχνική και χρονική άποψη. 

15) Συνεργασία με το Γ ραφείο Προμηθειών για την 
έγκαιρη προμήθεια των υλικών των έργων που εκτελεί το 
συνεργείο. 

16) Εκτέλεση επιμετρήσεων εργασιών που εκτελεί το 
συνεργείο και έλεγχος των πιστοποιήσεων που υποβάλ¬ 
λονται από συνεργεία τρίτων. 

17) Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιεί ο Δήμος. 

18) Εκτέλεση εργασιών κατασκευής, επισκευής και 
συντήρησης έργων κτιριακών, διαμόρφωσης υπαίθριων 
χώρων οδοποιίας και λοιπών τεχνικών έργων υποδομής. 

5.2 ΤΜΗΜΑ ΠΟΛΕΟΔΟΜΙΑΣ 

5.2.α. Γραφείο Χωροταξίας και Πολεοδομικού σχεδια- 
σμού 

1) Συγκέντρωση στοιχείων, επί τόπου διεύρυνση και 
καταγραφή αδυναμιών του φυσικού και δομημένου χώ¬ 
ρου της περιοχής του Δήμου. 

2) Τεκμηρίωση των αδυναμιών /προβλημάτων της πε¬ 
ριοχής και τήρηση σχετικού αρχείου. 

3) Με βάση τα συμπεράσματα και αποτελέσματα σχετι¬ 
κών μελετών, εισήγηση αποφάσεων, ρυθμίσεων και προ¬ 
γραμμάτων εφαρμογής για την βελτίωση των πολεοδομι- 
κών, οικιστικών προβλημάτων της περιοχής του Δήμου. 

4) Υποστήριξη της συμμετοχής του Δήμου στις διαδικα¬ 
σίες χωροταξικού και πολεοδομικού σχεδιασμού. 

5) Μέριμνα για την αξιοποίηση σύγχρονων πολεοδομι- 
κών εργαλείων από τον Δήμο για την οικιστική ανάπτυξη, 
την κάλυψη στεγαστικών αναγκών, την ανάπλαση περιο- 

χών και την αντιμετώπιση προβλημάτων κυκλοφορίας / 
στάθμευσης. 

6) Συνεργασίες με αντίστοιχου αντικείμενου Νομαρχια¬ 
κές ή Κεντρικές υπηρεσίες και φορείς για την από κοινού 
ρύθμιση θεμάτων χωροταξικού / πολεοδομικού σχεδια- 
σμού που απασχολούν την περιοχή του Δήμου. 

7) Παροχή σε κάθε ενδιαφερόμενο πληροφοριών που 
σχετίζονται με το σχέδιο πόλης και γενικά με την χωροτα¬ 
ξική / πολεοδομική ανάπτυξη της περιοχής. 

5.2β Γραφείο Πολεοδομικών Εφαρμογών 

1) Εκτέλεση εργασιών για την εφαρμογή του σχεδίου 
πόλης ή των εκτός σχεδίου αδειών επί του εδάφους (κα¬ 
θορισμός οικοδομικών γραμμών, σύνταξη και έλεγχος 
τοπογραφικών διαγραμμάτων κ.λπ.). 

2) Εκδοση οικοδομικών αδειών σύμφωνα με την ισχύ- 
ουσα νομοθεσία. 

3) Εφαρμογή της διαδικασίας χαρακτηρισμού και κατε¬ 
δάφισης αυθαιρέτων κατασκευών, επιβολή προστίμου 
και κάθε άλλης σχετικής ενέργειας σύμφωνα με την ισχύ- 
ουσα νομοθεσία. 

4) Ολες οι αρμοδιότητες που αφορούν σύνταξη εκθέ¬ 
σεων, αναθεώρηση κ.λπ. στις περιπτώσεις επικίνδυνων 
οικοδομών σύμφωνα με την ισχύουσα νομοθεσία. 

5) Τήρηση των σχετικών διαδικασιών, κατάρτιση και 
έκδοση πράξεων αναλογισμού, προσκυρώσεις και τακτο¬ 
ποιήσεις οικοπέδων. 

6) Εκτέλεση τοπογραφικών εργασιών για τις ανάγκες 
του Τμήματος ή άλλων Τμημάτων του Δήμου. 

7) Επίβλεψη τοπογραφικών εργασιών που ανατίθενται 
σε τρίτους. 

8) Συνεχής ενημέρωση των τοπογραφικών διαγραμμά¬ 
των του σχεδίου πόλης. 

9) Εκτέλεση ή επίβλεψη εργασιών για τη σύνταξη του 
κτηματολογίου του Δήμου. Τήρηση του μηχανογραφη¬ 
μένου αρχείου κτηματολογίου και παροχή σχετικών στοι¬ 
χείων και πληροφοριών. 

10) Τήρηση αρχείου πολεοδομικών σχεδίων. 

11) Ολες οι αρμοδιότητες του Υπουργείου Περιβάλλο¬ 
ντος, Χωρ. και Δημ. Έργων που μεταβιβάζονται στον Δ. 
Χίου βάσει του Π.Δ. 13Δ/10.2.86. 

5.3 ΤΜΗΜΑ ΠΕΡΙΒΑΛΛΟΝΤΟΣ 

5.3.α Γ ραφείο Καθαριότητας 

Εκτέλεση εργασιών Καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλα¬ 
τείες, χείμαρροι, πάρκα, αφοδευτήρια κ.λπ.). 

1) Εκτέλεση εργασιών αποκομιδής, μεταφοράς και α¬ 
πόρριψης απορριμμάτων (π.χ. προερχόμενα από οικίες, 
καταστήματα, επιχειρήσεις κοινόχρηστους χώρους κλπ). 

2) Εκτέλεση προγραμμάτων ανακύκλωσης απορριμμά¬ 
των. 

3) Λειτουργία ΧΥΤΑ. 

4) Εκτέλεση εργασιών που αφορούν στη συντήρηση / 
επισκευή, τροφοδότηση με καύσιμα κάθε είδους κινητών 
μηχανημάτων και οχημάτων του Δήμου. 

5.3β Γ ραφείο χορήγησης αδειών καταστημάτων Υγειο¬ 
νομικού ενδιαφέροντος. 

Υποστήριξη των διοικητικών διαδικασιών και γνωμοδο¬ 
τήσεις που σχετίζονται με τις εξής αρμοδιότητες του Δή¬ 
μου. 

1) Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 


2) Χορήγηση αδειών λειτουργίας μουσικής σε δημόσια 
κέντρα που προβλέπονται από αστυνομικές διατάξεις. 

3) Χορήγηση των αδειών εγκατάστασης και λειτουργίας 
ψυχαγωγικών παιγνιδιών. 

4) Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση αδείας ή σφράγιση σύμφωνα με τις ισχύ- 
ουσες διατάξεις). 

5) Όλες οι αρμοδιότητες που πηγάζουν από το Ν. 
2647/98. 

5.3γ. Γ ραφείο ηλεκτροφωτισμού - Πρασίνου και καλω- 
πισμού υπαίθριων χώρων 

1) Εκτέλεση εργασιών που αφορούν την επέκταση, συ¬ 
ντήρηση, επισκευή και βελτίωση του δικτύου ηλεκτροφω- 
τισμού των οδών και γενικά των κοινοχρήστων υπαιθρίων 
χώρων του Δήμου καθώς και του φωτισμού για την ανά¬ 
δειξη των δημοτικών κτιρίων, μνημείων και χώρων της 
περιοχής του Δήμου. 

2) Επίβλεψη, λειτουργία Η/Μ εξοπλισμού των Δημοτι¬ 
κών Σφαγείων και συντήρησή τους. 

3) Εκπόνηση μελετών, και κατάρτιση προγραμμάτων 
φυτεύσεων, συντήρησης ποτίσματος, φυτοπροστασίας 
του χώρου πρασίνου του Δήμου. 

4) Κατάρτιση των τεχνικών προδιαγραφών για την 
προμήθεια του τεχνικού εξοπλισμού, μηχανημάτων, φυ¬ 
τών, λιπασμάτων, φυτοφαρμάκων κ.λπ. 

5) Εκτέλεση εργασιών ανάπτυξης και συντήρησης χώ¬ 
ρων πρασίνου δηλαδή βελτίωση και επέκταση συντήρη¬ 
ση, καθαριότητα, φυτοπροστασία των χώρων πρασίνου 
καθώς και των υπαίθριων χώρων γενικότερα μέσα στα 
όρια του Δήμου (πάρκα, κήποι, άλση, παιδικές χαρές, δε¬ 
ντροστοιχίες, παρτέρια κ.λπ.). 

6) Εργασίες για τη συντήρηση, φύλαξη καθαριότητα 
του εξοπλισμού των παιδικών χαρών. 

5.3.δ Γ ραφείο Κίνησης οχημάτων του Δήμου 

1) Προγραμματισμός για την κίνηση οχημάτων και των 
μηχανημάτων του Δήμου. 

2) Τήρηση βιβλίων καυσίμων, ανταλλακτικών, ασφα¬ 
λειών των οχημάτων και των μηχανημάτων του Δήμου. 

3) Συγκέντρωση στοιχείων (δελτία αποστολής - τιμολό¬ 
για) για την ανάλωση καυσίμωντων οχημάτωντου Δήμου. 

4) Τήρηση αρχείου οχημάτων και μηχανημάτων 

5.4 ΤΜΗΜΑ ΜΗΧΑΝΟΡΓΑΝΩΣΗΣ - ΠΣΕΑ - ΠΡΟΜΗ¬ 
ΘΕΙΩΝ 

5.4 α Γ ραφείο Μηχανοργάνωση - ΠΣΕΑ 

1) Χειρισμός του μηχανογραφικού εξοπλισμού που εί¬ 
ναι αναγκαίος για την αποδοτική εκτέλεση των δραστη¬ 
ριοτήτων των Υπηρεσιών του Δήμου. 

2) Επεξεργασία προτάσεων για την σκοπιμότητα αυτο¬ 
ματοποίησης των διαδικασιών μέσω της πληροφορικής, 
την ανάλυση συστημάτων, την εκτίμηση των αναγκών για 
την εγκατάσταση και λειτουργία των μηχανογραφικών 
εφαρμογών, την παραγωγή των προγραμμάτων σε συν¬ 
δυασμό με την επιλογή λειτουργικού συστήματος και υλι¬ 
κού. 

3) Υποστήριξη των διαδικασιών προμήθειας του απα¬ 
ραίτητου εξοπλισμού σε λογισμικό ή /και υλικό. 

4) Φροντίδα για την εκπαίδευση των χρηστών των μη¬ 
χανογραφικών εφαρμογών που υποστηρίζονται από το 
σύστημα καθώς και για την ενημέρωση όλου του προσω¬ 
πικού σε θέματα πληροφορικής. 

5) Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιοδο¬ 
τημένης πρόσβασης. 

6) Φροντίδα για την εύρυθμη και αποτελεσματική λει- 
τουργίατου όλου μηχανογραφικού συστήματος καιτην ε¬ 
πίτευξη του μεγίστου βαθμού διαθεσιμότητάς του. 

7) Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοινω¬ 
νιών και τη διατύπωση εισηγήσεων για την χρήση τέτοιων 
τεχνολογιών από το Δήμο. 

8) Ανάπτυξη μικρών εφαρμογών που ενδέχεται να προ- 
κύψουν ανάλογα με τις ανάγκες του Δήμου. 

9) Παρακολούθηση της εξέλιξης της νομοθεσίας σε ότι 
αφορά θέματα ασφάλειας των πληροφοριών και προστα¬ 
σίας των ατομικών δικαιωμάτων και τη φροντίδα για την 
τήρηση των διατάξεων που εκάστοτε ισχύουν. 

10) Συνεργασία με τις άλλες υπηρεσίες για τη συλλογή 
/επεξεργασία στοιχείων σχετικά με το εσωτερικό και το ε¬ 
ξωτερικό περιβάλλον του Δήμου. 

11) Ανάπτυξη και συντήρηση ηλεκτρονικών αρχείων με 
τα παραπάνω στοιχεία προς χρήση και αξιοποίηση από τη 
Δημοτική Αρχή και τις υπηρεσίες μέσω εσωτερικού ηλε¬ 
κτρονικού δικτύου πληροφόρησης. 

12) Αξιοποίηση του ΙΝΤΕΡΝΕΤ και των Τραπεζών Πλη¬ 
ροφοριών, σε συνεργασία με διαδημοτικούς και άλλους 
φορείς της Τοπ. Αυτοδιοίκησης. 

13) Φροντίδα για την αντιμετώπιση σε καιρό ειρήνης ε¬ 
κτάκτων αναγκών (π.χ. σεισμοί, πυρκαϊές πλημμύρες 
κ.λπ.). 

14) Συγκρότηση και οργάνωση σε συνεργασία με τις 
αρμόδιες υπηρεσίες της Ν.Α των ομάδων αντιμετώπισης 
εκτάκτων αναγκών και των επιτροπών των πολιτών. 

15) Τήρηση των καταστάσεων οδηγών-χειριστών μηχα¬ 
νημάτων, τηλέφωνα προσώπων και υπηρεσιών που θα 
χρησιμοποιηθούν σε περιπτώσεις έκτακτης ανάγκης. 

16) Ενημέρωση των κατοίκων της περιοχής με κάθε μέ¬ 
σο, των οδηγιών για την αντιμετώπιση προβλημάτων που 
δημιουργούνται από έκτακτες ανάγκες . 

5.4 β.Γραφείο Προμηθειών 

1) Διαχείριση προμηθειών κάθε φύσης υλικού που α¬ 
παιτείται για την εκτέλεση τεχνικών έργων, επισκευών και 
συντηρήσεων σύμφωνα με το αντικείμενο των υπηρεσιών 
του Δήμου (υλικά ενσωματωμένα στα έργα, ανταλλακτι¬ 
κά, λιπαντικά, καύσιμα φυτοφάρμακα κ.λπ.). 

2) Διαχείριση προμηθειώντων μηχανημάτων, οχημάτων 
συσκευών, εργαλείων, επίπλων, μηχανών γραφείου και 
λοιπών παγίων στοιχείων. 

3) Διαχείριση προμηθειών υπηρεσιών που παρέχονται 
από τρίτους (μισθώσεις μεταφορικών μέσων και μηχα¬ 
νημάτων, ασφαλίσεις κλπ.), καθώς και για τα αναλώσιμα 
είδη γραφείου (γραφική ύλη, έπιπλα κ.λπ.). 

4) Ετοιμασία των ετήσιων προγραμμάτων Προμηθειών 
σε συνεργασία με τις λοιπές υπηρεσίες του Δήμου. 

5) Συγκέντρωση των αιτήσεων για τις ανάγκες προμη¬ 
θειών ειδών από τις επιμέρους διοικητικές ενότητες του 
Δήμου. 

6) Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την κα¬ 
τοχύρωση των προς προμήθεια ειδών σε συγκεκριμένους 


προμηθευτές (διακηρύξεις, διαγωνισμοί, λήψη προσφο¬ 
ρών, αξιολόγηση προσφορών παραγγελίας ειδών κ.λπ.). 

7) Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

8) Φροντίδα για τη σύσταση και υποστήριξη της λει¬ 
τουργίας των επιτροπών που συστήνονται για την κατάρ¬ 
τιση των προδιαγραφών, τη διενέργεια των διαγωνισμών, 
τη λήψη και την αξιολόγηση των προσφορών, την παρα¬ 
λαβή των παραγγελλομένων ειδών (ποιοτική, ποσοτική, 
οριστική παραλαβή). 

9) Διενέργεια ερευνών αγοράς για την τεκμηρίωση 
της διαθεσιμότητας των ειδών που ενδιαφέρουν τον Δή¬ 
μο. 

10) Φροντίδα για την τήρηση των διαδικασιών παραλα¬ 
βής των κάθε είδους παγίων ή αναλωσίμων στοιχείων ή 
υλικών. Συγκέντρωση, έλεγχος των αποδεικτικών παρα¬ 
λαβής και ενημέρωση του Ταμείου για την αντίστοιχη πλη¬ 
ρωμή των προμηθευτών. 

Άρθρο 6 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥΔΗΜΟΥ 

Οι προηγούμενες αρμοδιότητες των επί μέρους υπηρε¬ 
σιών θεωρούνται ως η γενική περιγραφή του ρόλου τους 
και αποτελούντο βασικό πλαίσιο λειτουργίας τους. 

Οι τυχόν νέες αρμοδιότητες των ΟΤΑ καθώς και ο 
λεπτομερής τρόπος λειτουργίας της κάθε υπηρεσίας, οι 
αρμοδιότητες των υπεύθυνων γραφείων και οι θέσεις 
εργασίας κάθε γραφείου, η ανάθεση καθηκόντων και οι 
περιγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή 
λειτουργίας του Δήμου εφόσον δεν ρυθμίζονται από την 
κείμενη νομοθεσία ορίζονται με αποφάσεις Δημάρχου ή 
καθορίζονται με ειδικούς κανονισμούς λειτουργίας που 
συντάσσονται με απόφαση του Δημάρχου μετά από εισή¬ 
γηση των αρμοδίων προϊσταμένων. 

Άρθρο 7 

ΟΡΓΑΝΙΚΕΣ ΘΕΣΕΙΣ 

Ειδικές θέσεις (2) 

Δύο θέσεις Ειδικών Συνεργατών ή Ειδικών Συμβούλων 
ή Επιστημονικών Συνεργατών (άρθρο 67 του Ν 1416/84 
όπως τροποποιήθηκε με το άρθρο 26 του Ν. 1832/89 και 
το άρθρο 12 του Ν 2130/93 και του άρθρου 57 του Ν. 
2218/94). 

Θέση δικηγόρου (1) 

Μία θέση δικηγόρου όπως διέπεται από τις διατάξεις 
του άρθρου 245 και επόμενα του Ν. 1188/81, όπως τρο¬ 
ποποιήθηκε με το άρθρο 26του Ν. 1832/89. 

Τακτικές οργανικές θέσεις με σχέση εργασίας Δημοσί¬ 
ου Δικαίου. 

Οι θέσεις των κατηγοριών ΠΕ, ΤΕ, και ΔΕ κατατάσ¬ 
σονται στους βαθμούς Δ εισαγωγικός, Γ, Β, Α καταληκτι¬ 
κός. 

Οι θέσεις των κατηγοριών ΥΕ κατατάσσονται στους 
βαθμούς Ε εισαγωγικός Δ, Γ, Β καταληκτικός. 

Τα προσόντα διορισμού των θέσεων περιγράφονται 
στο Π.Δ. 37α/87 και το Π.Δ. 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΔΙΕΥΘΥΝΣΗ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ 
ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕΙ 

Διοικητικών-Οικονομικών 

Σύνολο 

5 

5 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ22 

Διοίκησης Μονάδων Τοπ.Αυτ/σης 

2 


Σύνολο 2 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


ΔΕΙ 

Διοικητικού 

16 

ΔΕ23 

Αστυνομικών 

8 

ΔΕ38 

Η/Υ 

1 


Σύνολο 

25 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος_θέσεις 


ΥΕ1 

Κλητήρων-θυρωρών 

1 

ΥΕ16 

Καθαριστριών 

2 


Σύνολο 

3 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 

Κλάδος 


Θέσεις 

ΔΕ 15 

Εισπρακτόρων 

1 


Σύνολο 

1 

Η προηγούμενη θέση κενούμενη με οποιοδήποτετρόπο 

καταργείται. 


ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

_ 


ΠΕΡΙΒΑΛΛΟΝΤΟΣ 


ΠΕ3 

Πολιτικών -Μηχανικών 

3 

ΠΕ4 

Αρχιτεκτόνων 

1 

ΠΕ5 

Μηχανολόγων-Μηχανικών 

1 

ΠΕ6 

Τοπογράφων 

1 

ΠΕ9 

Γ εωπόνων 

1 


Σύνολο 

7 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΤΕ4 

Υπομηχανικών 

2 

ΤΕ19 

Πληροφορικής 

1 


Σύνολο 

3 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΔΕΙ 

Διοικητικού 

2 

ΔΕ2 

Επόπτης Καθαριότητας 

1 


ΔΕ5 

Εργοδηγών 

4 

ΔΕ6 

Σχεδιαστών 

1 

ΔΕ22 

Κηπουρών 

2 

ΔΕ24 

Ηλεκτρολόγων 

2 

ΔΕ26 

Μηχανοτεχνιτών 

4 

ΔΕ28 

Χειριστών βαρέων οχημ. 

5 

ΔΕ29 

Οδηγών 

13 

ΔΕ30 

Τεχνιτών 

4 

ΔΕ35 

Δεντροκηπουρών 

1 


Σύνολο 

39 

ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΥΕ1 

Κλητήρων - Θυρωρών 

1 

ΥΕ2 

Επιστάτης Καθαριότητας 

2 

ΥΕ16 

Οδοκαθαριστών 

26 

ΥΕ16 

Εργατών 

15 


Σύνολο 

44 


Άρθρο 8 


ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 


ΑΟΡΙΣΤΟΥ ΧΡΟΝΟΥ 


ΔΕ 28 

Χειριστής μηχανημάτων 

1 

ΥΕ16 

Καθαριστριών 

1 

ΥΕ16 

Εργατών 

11 


Σύνολο 

13 


Άρθρο 9 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Επίσης προβλέπονται 35 θέσεις διαφόρων ειδικοτήτων 
για την αντιμετώπιση εποχιακών, περιοδικών, πρόσκαι¬ 
ρων αναγκών (Ν 2503/97 άρθ.18παρ.12.). 

Άρθρο 10 

Εκτός των πιο πάνω θέσεων που προβλέπονται στο 
άρθρο 7 του παρόντος Οργανισμού διατηρούνται οι πιο 
κάτω προσωρινές θέσεις Δημοσίου Δικαίου τις οποίες 
έχει καταλάβει προσωπικό που μετατάχθηκε στη ΔΕΥΑ 
Χίου σύμφωνα με τις διατάξειςτων Ν 1069/80 και 1476/84: 

Κλάδος ΔΕΙ Δ/κού (3) θέσεις 

Κλάδος ΔΕ20 υδραυλικών (4) θέσεις. 

Κλάδος ΥΕ 16 υδρονομέων (2) θέσεις. 

Κλάδος ΥΕ16 υδρομετρητών (4) θέσεις. 

Κλάδος ΥΕ16 εργατών (3) θέσεις. 

Κλάδος ΔΕ29 οδηγών (1) θέση. 

Κλάδος ΔΕ 15 εισπρακτόρων (3) θέσεις. 

Κλάδος ΔΕ4 μηχανοστασιαρχών (1) θέση. 

Άρθρο 11 

ΘΕΣΕΙΣ ΠΡΟΪΣΤΑΜΕΝΩΝ 

Προϊστάμενοι όλων των οργανικών μονάδων τοποθε¬ 
τούνται υπάλληλοι με βαθμό Ατών κατηγοριών ΠΕ, ΤΕ και 
ΔΕ. Ως οργανικές μονάδες νοούνται η Διεύθυνση, το Τμή¬ 
μα. Ο ορισμός των προϊσταμένων θα γίνεται σύμφωνα με 
τις διατάξεις του άρθρου 36 του Ν 2190/94 ή του εκάστο- 
τε ισχύοντος Νόμου. 

Για τη θέση του Διευθυντή Διοικητικών και Οικονομικών 
Υπηρεσιών πρέπει να ανήκει στον κλάδο ΠΕΙ και των Τε¬ 
χνικών Υπηρεσιών στον κλάδο ΠΕ3. Οι προϊστάμενοι των 
Τμημάτων για την Διεύθυνση Διοικητικού- Οικονομικού 

πρέπει να ανήκει στους κλάδους ΠΕΙ ή ΔΕΙ ή ΔΕ 15 ή 
ΔΕ38 και για την Διεύθυνση Τεχνικής Υπηρεσίας πρέπει 
να ανήκει στους κλάδους ΠΕ3 ή ΠΕ4 ή ΠΕ5 ή ΤΕ4 ή ΔΕ5 ή 
ΔΕ6. Για το Τμήμα Μηχανοργάνωσης - ΠΣΕΑ - Προμη¬ 
θειών προϊστάμενος θα πρέπει να ανήκει στον κλάδο 
ΤΕ19 ή ΤΕ4. 

Άρθρο 12 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας (Διεύθυν¬ 
σης / Τμήματος) ευθύνεται έναντι του άμέσου υπερκεί¬ 
μενου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, προ¬ 
γραμματίζοντας, οργανώνοντας, στελεχώνοντας συντο¬ 
νίζοντας και ελέγχοντας τις επί μέρους δραστηριότητες, 
έτσι ώστε να εκπληρώνονται οι στόχοιτου Δήμου με βάση 
αντίστοιχα προγράμματα δράσης. 

Άρθρο 13 

ΤΕΛΙΚΕΣ ΔΙΑΤΑΞΕΙΣ 

Κατά την έναρξη της ισχύος του παρόντος Οργανισμού 
οι υπηρετούντες στο Δήμο υπάλληλοι κατατάσσονται 
στις αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργανικές 


μονάδες γίνεται με απόφαση του Δημάρχου, λαμβάνο- 
ντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλή¬ 
λων. Οι προϊστάμενοι Διευθύνσεων, Τμημάτων και Γρα¬ 
φείων ορίζονται πάντοτε με απόφαση Δημάρχου οι κρινό- 
μενοι από το αρμόδιο Υπηρεσιακό Συμβούλιο υπάλληλοι. 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Άρθρο 14 

ΚΑΛΥΨΗ ΔΑΠΑΝΗΣ 

Στον Προϋπολογισμό του τρέχοντος έτους 2000 θα 
εγγράφει πίστωση ύψους 650.000.000 δρχ. στους αντί¬ 
στοιχους ΚΑ για την κάλυψη της μισθοδοσίας του υπηρε- 
τούντος προσωπικού. Η μελλοντική επιβάρυνση του 
προϋπολογισμού του Δήμου από την απόφαση αυτή δεν 
είναι δυνατόν να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 9 Φεβρουάριου 2000 
Η Διευθύντρια 
Β. ΜΠΑΛΑΣΚΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΓΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































